اوتوزآلتینجى درس
تام اولمایان یاناشما
فعلی صیفتین ایسمه یاناشماسى
فعلی صیفتلر فعللردن آیریلمالارینا باخمایاراق صیفتلشدیکلرى اۆچۆن صیفت خصوصیتلرى ده قازانیر. بونا گؤره ده فعلى صیفتلر، عادى صیفتلر کیمى، ایسیملرین اولینه گلیب اونلارلا یاناشما ایلگیسینه گیریر. مثلا:
"منیم بؤیۆمۆش گؤزلریم، حسرتینده اولدوغوم قارا گؤزلره تیکیلدى."
"بؤیۆمۆش گؤزلریم" سؤز بیرلشمهلرى فعلى صیفتلرین ایسیملره یاناشماسى نتیجهسینده یارانمیشلار. فعلى صیفتلر اؤز اطرافلارینا سؤزلر ییغیب فعلى صیفت ترکیبى یاراداندا دا ایسیمله یاناشا بیلیر. بورادا توپلانان سؤزلر فعلى صیفتین ایسیمله یاناشما ایلگیسینى کسه بیلمیر. مثلا:
"یوخ، اونون گؤزلرى، دالینجا گئدن اوغلانى آیدین گؤرن قیزلارینکیندان بئله ایتى ایدى."
بو میثالداکى "دالینجا گئدن" و "آیدین گؤرن" فعلى صیفت ترکیبلرى "گئدن" و "گؤرن" فعلى صیفتلرین "اوغلان" و "قیز" ایسیملریله یاناشماسینا، اونلارین تعیین ائتمهسینین قاباغین آلا بیلمهمیشدیر.
azb_Arab azb_Arab prs_Arab azb_Arab azb_Arab azb_Arab azb_Arab azb_Arab